Beskæftigelse for lønmodtagere (md) januar 2019

I årets første måned var antallet af personer med lønmodtagerjob 2.776.000, hvilket er 8.100 flere lønmodtagere end i december 2018. Det svarer til en stigning på 0,3 pct. Den store stigning skal ses i lyset af, at lønmodtagerbeskæftigelsen var næsten uændret fra november til december 2018. I januar havde 48.200 flere personer et lønmodtagerjob end 12 måneder tidligere. Det svarer til en årlig stigning på 1,8 pct. Tallene i denne offentliggørelse er foreløbige og korrigeret for normale sæsonudsving.

7.200 flere lønmodtagere i virksomheder og organisationer

Den store stigning i lønmodtagerbeskæftigelsen skal hovedsageligt findes i sektorgruppen virksomheder og organisationer. I januar var 1.943.800 lønmodtagere beskæftiget i sektoren, hvilket er en stigning på 7.200 siden december. Antallet af lønmodtagere i virksomheder og organisationer er steget med 41.800 siden januar 2018. I sektorgruppen offentlig forvaltning og service steg antallet af lønmodtagere med 1.000 fra december til januar, hvor 831.900 lønmodtagere var beskæftiget i sektorgruppen. I offentlig forvaltning og service er antallet af personer med lønmodtagerjob steget med 6.400 siden januar 2018.

Personer med lønmodtagerjob fordelt efter sektor, sæsonkorrigeret Nov. 2018 Dec. 2018 Januar 2019 antal udvikling i pct.

ift. md. før I alt 2767613 2767921 2776036 0,3 Virksomheder og organisationer1 1935229 1936600 1943775 0,4 Offentlig forvaltning og service 832086 830961 831927 0,1 Uoplyst sektor 298 360 334 ..

1